stanford-oval/wikipedia huggingface dataset:
...Where the Shadows Lie
Kappaleet

Swordmaster – 5.36
The Grey Wizard – 4.17
Raging Goblin – 4.35
Journey to Undying Lands – 5.50
Shadowgate – 4.04
Fangorn – 5.06
The Green Maid – 3.44
Khazad-Dûm Pt.1 (Ages of Mithril) – 5.21
Ride with the Dragons – 4.17
Feast for the Wanderer – 4.05 (Piilotettu kappale, ei mainita takakannessa)
Kokoonpano

Kaisa Jouhki – laulu
Patrik Mennander – laulu
Tommi Havo – kitara
Jyri Vahvanen – kitara
Miika Kokkola – basso
Henri Vahvanen – rummut
Maria – koskettimet
+
Jyrki Myllärinen – klassiset kitarat
Arvostelut

AllMusic:
Imperiumi.net:
Aiheesta muualla

...Where the Shadows Lie Discogsissa. (englanniksi)
Albumi ...Where the Shadows Lie Encyclopaedia Metallum -sivustolla (englanniksi)
ABM-1 Galosh

ABM-1 Galosh.
ABM-1 Galosh ( neuvostokoodi A-350 ) oli Neuvostoliiton ensimmäinen ballististen ohjusten torjuntaohjus (ABM).
Ohjus oli A-35-ohjustorjuntaärjestelmän osa. Se oli varustettu suurella ydinkärjellä, niin kuin amerikkalainen vastineensa Nike Zeus. Ohjusta ohjattiin puoliaktiivisella maatutkalla.
Ohjuksen sauraajajärjestelmät olivat 70-luvun ABM-3 Gazelle ja 80-luvun ABM-4 Gorgon.
Historia

Ohjusjärjestelmän kehittely aloitettiin 1958 ja sitä alettiin kokeilla 1962. Ohjuksesta kehitettiin edelleen 1974 uudenaikaistettu malli A-350R ja 1978 ABM-1B, venäläinen järjestelmänimi A-35M.
Ominaisuudet

Ohjus kantoi jopa 350 km ja pystyi nousemaan avaruuteen, 120 km:n korkeuteen.
Ydinkärki oli 2–3 km. Ohjuksia sijoitettiin lopulta 64 kappaletta 32:een paikkaan kahdeksalla tutka-asemalla.
Acetabulum

Acetabulum (lat.) voi viitata seuraaviin:
acetabulum, roomalainen viinietikka-astia
acetabulum, roomalainen tilavuusmitta
lonkkamalja (lat. acetabulum), nivelrakenne
Abraham Nylander

Abraham (Aappi) Nylander (14. joulukuuta 1835 Oulu – 22. elokuuta 1894 Raahe) oli suomalainen opettaja ja kirjailija.
Nylanderin vanhemmat olivat kauppias Abraham Nylander ja Annette Niska. Hän pääsi ylioppilaaksi 1855 ja valmistui Helsingin yliopistosta filosofian kandidaatiksi 1858 ja maisteriksi 1860. Nylander toimi Turun ruotsalaisen lyseon saksan kielen opettajana 1875–1882 ja Raahen kauppakoulun opettajana vuodesta 1882.
Teoksia

Kertomuksia Suomen historian alalta. Suomalaisen kirjallisuuden seura, Helsinki 1865
Suomennoksia

Parooni Mynkhausin kummalliset matkat ja retket maalla ja merellä. Simelius, Helsinki 1856 (ruotsinkielinen alkuteos Baron von Münchausens sällsamma resor och äfventyr till vatten och lands)
Adam Price

Adam Price
Adam Robert Price (s. 23. syyskuuta 1968, Carmathen) on Britannian parlamentin alahuoneen jäsen, joka valittiin vuoden 2001 vaaleissa. Hän edustaa walesilaista Plaid Cymru -puoluetta. Hän aloitti 25. elokuuta 2004 liikkeen aloittaakseen Britannian pääministeri Tony Blairiin kohdistuvan virkavirheestä johtuvan erottamismenettelyn (impeachment), jota edellisen kerran käytettiin 150 vuotta aikaisemmin kun parlamentti ei kyennyt yksiselitteisesti erottamaan kuninkaan nimittämää ministeriä poliittisella epäluottamuslauseella.
17. maaliskuuta 2005 Price poistettiin alahuoneesta, koska hän oli syyttänyt pääministeri Tony Blairia parlamentin harhaanjohtamisesta, eikä ollut vetänyt lausuntoaan takaisin.
5. toukokuuta 2005 Price valittiin uudelleen Britannian alahuoneeseen suuremmalla ääntenenemmistöllä kuin aikaisemmin.
31. lokakuuta 2006 Price aloitti kolmen tunnin keskustelun Irakin sodasta parlamentissa, ensimmäisen keskustelun samasta aiheesta kahteen vuoteen. Tavoitteena oli perustaa seitsemän vanhemman alahuoneen jäsenen muodostama väliaikainen valiokunta tutkimaan, missä suhteessa hallitus laiminlöi velvollisuuksiaan Irakin suhteen. Ehdotus väliaikaisen valiokunnan perustamiseksi hävisi alahuoneessa äänin 298–273 hallitusrintaman voitettua. Ehdotusta kannatti kuitenkin 12 Tony Blairiin kriittisesti suhtautuvaa työväenpuolueen parlamenttiryhmään kuuluvaa alahuoneen edustajaa, kuten Glenda Jackson.
Price jäi pois parlamentista vuonna 2010 ja lähti Harvardin yliopistoon opiskelemaan. Hän palasi politiikkaan 2016.
Aiheesta muualla

Adam Price
ImpeachBlair
Adams–Oliverin oireyhtymä

Adams–Oliverin oireyhtymä on geneettinen, synnynnäinen oireyhtymä, jonka pääoireisiin kuuluvat noin 80 %:lla ihon paikallinen puuttuminen, noin 85 %:lla raajojen epämuodostumat ja noin 20 %:lla ihon synnynnäiset verisuonimuutokset. Sydämen rakennepoikkeavuuksia todetaan noin 20 %:lla, kuten myös keskushermoston poikkeavuuksia. Joskus ongelmia voi esiintyä myös munuaisten alueella. Oireyhtymä on jaoteltu kuuteen alatyyppiin taustalla olevien geenivirheiden mukaisesti. Oireyhtymän ennusteeseen vaikuttava vaikeusaste on yksilöllisesti hyvin vaihteleva.
Yleisintä ihon alueellinen puuttuminen on pään alueella. Laajojen ihohaavojen yhteydessä voi esiintyä ihonalaisen luukudoksen vaurioita. Jos kallon luissa on vaurioita, voivat komplikaatioina ilmenevät infektiot, verenvuodot ja aivo-selkäydinnesteen vuodot olla hengenvaarallisia. Potilaiden ihonalaiset, usein herkästi vuotavat verisuonet saattavat olla silmin nähtävissä. Pään lisäksi ihoa saattaa joissain tapauksissa puuttua esimerkiksi mahan alueelta tai raajoista. Adams–Oliverin oireyhtymään liittyvät raajojen epämuodostumat ovat yleensä huomattavampia ala- kuin yläraajoissa. Näihin epämuodostumiin voi kuulua sormien ja varpaiden vajaakehittyneisyys tai jopa raajan puuttuminen. Ihon synnynnäiset verisuonimuutokset aiheuttavat verisuonten laajentuessa ihon laikukkuuden. Iho voi myös olla verkkomainen tai marmorimainen, ja siinä voi esiintyä verisuoniluomia (telangiektasia) tai laskimolaajentumia (flebektasia). Jos sydämessä ilmenee rakennepoikkeavuuksia, voi kyse olla Fallotin tetralogiasta. Myös keuhkovaltimon ahtauma on mahdollinen. Keskushermoston poikkeavuuksia voivat olla hydrokefalus, osittainen aivokurkiaisen puutos, hermosolujen poikkeava vaellus, aivoverisuonten epämuodostumat ja kallonsisäiset kalkkeumat. Harvoin keskushermoston poikkeava rakenne voi aiheuttaa epilepsiaa ja kehitysvamman. Keskushermoston poikkeavuudet ovat yleisempiä Adams–Oliverin oireyhtymän tyypeissä 2 ja 4 kuin muissa tautimuodoissa.
Mahdollisia Adams–Oliverin oireyhtymän lisäpiirteitä ovat synnynnäinen kaihi, karsastus, mikroftalmia, kohonnut verenpaine ja hepatomegalia. Maksan porttilaskimojärjestelmässä saattaa esiintyä kovettumia. Kohonnut verenpaine porttilaskimossa voi tuottaa ruokatorven suonikohjuja, joiden runsas vuoto on hengenvaarallista. Adams–Oliverin oireyhtymä on erittäin harvinainen. Sen esiintyvyydeksi on arvioitu sukupuolesta riippumatta 1/225 000. Ensimmäisen kuvauksen oireistosta laativat Adams ja Oliver vuonna 1945.
Alatyypit ja syyt

Adams–Oliverin oireyhtymän eri muotoja aiheuttavat virheet eri geeneissä ja niiden periytymistavat poikkeavat toisistaan. Alatyypit ovat:
tyyppi 1, viallinen geeni: ARHGAP31, autosomissa vallitseva periytyminen
tyyppi 2, viallinen geeni: DOCK6, autosomissa peittyvä periytyminen
tyyppi 3, viallinen geeni: RBPJ, autosomissa vallitseva periytyminen
tyyppi 4, viallinen geeni: EOGT, autosomissa peittyvä periytyminen
tyyppi 5, viallinen geeni: NOTCH1, autosomissa vallitseva periytyminen
tyyppi 6, viallinen geeni: DDL4, autosomissa vallitseva periytyminen
Noin 40–50 %:ssa tapauksista geneettinen pohja jää kuitenkin toteamatta. Oireyhtymän aiheuttava geenimuutos voi syntyä de novo -mutaationa.
Acer Nethercott

| Mitalit | Mitalit | Mitalit |  |
| --- | --- | --- | --- |
|  Nethetcott perämiehenä yliopistokilpailussa vuonna 2007. |  Nethetcott perämiehenä yliopistokilpailussa vuonna 2007. |  Nethetcott perämiehenä yliopistokilpailussa vuonna 2007. |  |
Maa:   Yhdistynyt kuningaskunta
Miesten soutu
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Pronssia | München 2007 | kahdeksikko |  |
Acer Gary Nethercott (28. marraskuuta 1977 Newmarket – 27. tammikuuta 2013) oli brittiläinen kilpasoudun perämies. Hän kilpaili vuoden 2008 kesäolympialaisissa Pekingissä ja oli mukana saamassa hopeaa kahdeksikossa. Hänen oppilaitoksensa oli Oxford. Myös hänen serkkunsa Kathryn Evans on olympiaurheilija.
Nethercott oli mukana voittamassa Cambridge–Oxford-soutukilpailua vuosina 2003 ja 2005 ja saamassa pronssia kahdeksikossa soudun maailmanmestaruuskilpailuissa 2007.
Aapeli.com

| Aapeli |
| --- | --- |

 Kuvakaappaus Aapeli.comin etusivusta 25. toukokuuta 2010.
Verkkosivusto:  http://www.aapeli.com
Slogan:  Peliyhteisö
Tyyppi:  Selainpelit
Rekisteröinti:  Vaihtoehtoinen
Kielet:  suomi, englanti, ruotsi, norja, hollanti, saksa, espanja, viro, ranska, italia, latvia, liettua, unkari, turkki, puola ja venäjä
Omistaja:  Playforia Inc.
Luonut:  Asmo Halinen,  Pasi Laaksonen (ohjelmointi), Janne Matilainen (AD)
Avattu:  10. lokakuuta 2002
Suljettu:  7. tammikuuta 2019
Nykyinen tila:  Loppunut
Aapeli oli Playforia Inc.:n vuosina 2002–2019 toiminut peliyhteisöpalvelu. Palvelua vietiin myös ulkomaille, jossa se tunnettiin nimellä Playforia. Pelikeskus oli Suomen suosituimpia verkkopelipalveluita. Aapelin selainpelit olivat Java- tai Flash-pohjaisia.
Aapeli oli 2000-luvulla parhaimmillaan liikennemääriltään Suomen 10 suurimman sivuston joukossa ja Taloustutkimuksen verkkobrändiselvityksessä nuorison toiseksi parhaiten tuntema verkkobrändi heti Googlen jälkeen.  Aapeli-sivusto suljettiin 7. tammikuuta 2019.
Aiheesta muualla

Aapeli
24 (7. tuotantokausi)

| 24:n 7>  tuotantokausi |
| --- | --- |
Maa:  Yhdysvallat
Esittäminen
Verkko:   FOX Global Sky One RTE2
Julkaisupäivä:  -
Ensimmäinen esitys:  11. tammikuuta 2009
Viimeinen esitys:  18. toukokuuta 2009
Esitysten määrä:  24
24-televisiosarjan 7. tuotantokausi, tunnetaan myös nimellä päivä 7, oli määrä esittää käsikirjoittajien lakon jälkeen alkaen 13. tammikuuta 2008, mutta Yhdysvaltalainen FOX-kanava näytti tuotantokauden vasta tammikuussa 2009. Ennen 7.kauden esittämistä FOX esitti sarjasta kaksituntisen tv-elokuvan 24: Redemptionin 23. marraskuuta 2008. Kausi alkoi 11. tammikuuta 2009 ja päättyi 18. toukokuuta 2009. Kausi sai huomiota myös hiilineutraaliuden osalta, kun tuotantotiimi kykeni vähentämään tuotannosta aiheutunutta hiilijalanjälkeä 43 %:lla.
CTU:n lakkauttamisen vuoksi sarjan tapahtumat sijoittuvat Washington D.C:hen, missä Jack Bauer kohtaa tekoihinsa liittyvät syytteet oikeuden edessä. Bauerin päivä saa järkyttävän alun, kun entinen kollega, Tony Almeida (Carlos Bernard), palaa takaisin, vaikka terrorisalaliiton jäsen oli jättänyt hänet kuolemaan CTU:n sairasosastolle.
Kaudella nähdään myös Chloe O'Brian ja Bill Buchanan.
Vakinaiset näyttelijät

| 0 | 1 | 2 |
| --- | --- | --- |
|  Kiefer Sutherland   | … |   Jack Bauer   |
|  Mary Lynn Rajskub   | … |   Chloe O'Brian   |
|  Carlos Bernard   | … |   Tony Almeida   |
|  Annie Wersching   | … |   FBI Agentti Renee Walker   |
|  James Morrison   | … |   Bill Buchanan   |
|  Colm Feore   | … |   Henry Taylor   |
|  Bob Gunton   | … |   Ethan Kanin   |
|  Janeane Garofalo   | … |   FBI Agentti Janis Gold   |
|  Jeffrey Nordling   | … |   FBI Agentti Larry Moss   |
|  Rhys Coiro   | … |   FBI Agentti Sean Hillinger   |
|  Cherry Jones   | … |   Presidentti Allison Taylor   |
Sivunäyttelijät

| 0 | 1 | 2 |
| --- | --- | --- |
|   Carlo Rota   | … |   Morris O'Brian   |
|   Glenn Morshower   | … |   Aaron Pierce   |
|   John Billingsley   | … |   Michael Latham   |
|   Ever Carradine   | … |   FBI Agentti    |
|   Nick Chinlun   | … |   Agentti Masters   |
|   Tommy Flanagan   | … |   Gabriel Schecter   |
|   Warren Kole   | … |   Salaisen palvelun agentti Gedge    |
|   Carly Pope   | … |   Samantha Roth    |
|   Kurtwood Smith   | … |   Senaattori   |
|   Roy Vongtama   | … |   Chinese Pilot Sato    |
|   Peter Wingfield   | … |   Emmerson   |
|   Marlene Forte   | … |   Rosa Gonzales   |
|   Hakeem Kae-Kazim   | … |   Ike Dubaku   |
|   Sprague Grayden   | … |   Presidentin tytär Olivia Taylor   |
Aelfgifu Northamptonilainen

Aelfgifu Northamptonilainen tai Aelgifu Northamptonilainen, myös Ælfgifu tai Elfgifu (noin 1000 – 1040) oli kuningas Knuut Suuren jalkavaimo. Aelfgifu oli Norjan kuninkaan Sven Aelgifunpojan ja Englannin kuninkaan Harald Jäniksenkäpälän äiti sekä toimi lyhyen aikaa Norjan hallitsijana.
Aelfgifu Northamptonilainen oli ealdorman Ælfhelmin ja Wulfrunin tytär. Tanskan kuningas Knuut Suuri sieppasi nuoren Aelfgifun vuonna 1013 ja teki hänestä rakastajattarensa. Koska Knuutin ja Aelfgifun suhde ei ollut kristillisen kirkon hyväksymä avioliitto,  meni Knuut naimisiin Emma Normandialaisen kanssa varmistaakseen vaatimuksensa Englannin kruunuun. Avioliiton ehtona oli, että heidän liitostaan syntyneet pojat olisivat Englannin kruununperimysjärjestyksessä ennen Aelfgifun poikia tai Emman Ethelredin kanssa saamia poikia. Emma ei hyväksynyt Aelfgifun asemaa, mutta Aelfgifu näyttää kuitenkin toimineen epävirallisena vaimona ja kuningattarena hovin ulkopuolella.
Knuut ilmeisesti luotti poliittisesti Aelfgifuun enemmän kuin Emmaan, sillä hän nimitti Aelfgifun Norjan sijaishallitsijaksi noin vuonna 1030. Tuolloin vielä alaikäisestä Knuutin ja Aelfgifun pojasta Svenistä tuli Norjan kuningas Olavi Pyhän kaaduttua Stiklestadin taistelussa. Aelfgifusta tuli poikansa holhooja, ja Knuut lähetti Aelfgifun ja Svenin valvomaan lakien noudattamista ja keräämään veroja Norjassa ja Tanskassa. Aelfgifu oli epäsuosittu ja ankara hallitsija. Hän määräsi ankaria lakeja ja kovia rangaistuksia lainrikkojille sekä niille, jotka vastustivat häntä tai Knuutia.
Norjan ylimystö vihasi ulkomaista hallitsijaa. Syntyi kapina, jossa Olavi Pyhää palvottiin pyhimyksenä, mikä tuki hänen poikansa Maunu Hyvän vaatimusta kruunuun. Aelfgifu ja Sven ajettiin ensin pois Nidaroksesta vuonna 1033. Heidät syrjäytettiin lopullisesti vuonna 1035, kun Norjaan kantautui viesti Knuut Suuren kuolemasta. Samana vuonna Maunu saapui armeijansa kanssa. Aelfgifu ja Sven joutuivat lopulta pakenemaan Norjasta, ja Sven kuoli pian sen jälkeen Tanskassa.
Englantiin palattuaan Aelfgifu tuki toista poikaansa Harald Jäniksenkäpälää tämän tavoitellessa Englannin kruunua. Leskeksi jäänyt kuningatar Emma Normandialainen puolestaan pyrki tukemaan Knuutin kanssa saamansa pojan Knuut III Hardeknutin asemaa kruununperijänä. Knuut oli perinyt vallan Tanskassa ja oli myös oikeutettu Englannin kruunuun. Englannin valtakunta olikin jonkin aikaa jakautunut pohjoiseen osaan, jota hallitsivat Harald ja Aelfgifu, ja eteläiseen osaan, jota hallitsivat Emma ja jaarli Godwin. Knuut Hardeknut halusi kuitenkin taistella Maunu Hyvää vastaan, ja sen vuoksi Harald kruunattiin vuonna 1037 koko Englannin kuninkaaksi.
Vuonna 1040 Harald Jäniksenkäpälä kuoli äkilliseen sairauteen. Knuut Hardeknut ja Emma Normandialainen palasivat sen jälkeen Englantiin ja Knuutista tuli Englannin kuningas. Todennäköisesti Aelfgifu oli tuolloin vielä elossa, mutta hänen myöhemmistä vaiheistaan ei ole tietoa.
A-tyyppi

A-Tyyppi oli suomalainen, vuonna 1999 perustettu eurodance-yhtye, johon kuuluivat Jari Karjalainen, Torsti Spoof, Janne Kettunen ja Anssi Nyberg. Yhtye tunnetaan parhaiten Antero Mertarannan kanssa tehdystä kappaleesta ”Ihanaa Leijonat, Ihanaa!”.
Historiaa

Yhtyeen syntymistä edelsi ”Ihanaa Leijonat, Ihanaa!”-kappale, jonka Nyberg, Spoof ja Kettunen olivat työstäneet Ylen jääkiekon MM-kisalähetyksen loppukevennykseen keväällä 1999. Kappaleen tultua tunnetuksi sen tekijät saivat ravintolan terassilla päähänsä nimetä itsensä A-Tyypiksi, väännöksenä ruotsalaisesta eurodance-artisti E-Typesta. Jäsenten tuntema keikkamyyjä oli ottanut leikilliset puheet uudesta yhtyeestä tosissaan ja järjestänyt A-Tyypille kymmenen keikkaa. Tämän johdosta yhtye ryhtyi kirjoittamaan uusia kappaleita keikkasettiä varten. Puolessatoista viikossa valmistui ensimmäinen pitkäsoitto A-Studio Live!, joka menestyi kaupallisesti.
A-Tyyppi julkaisi lyhyen, noin kaksi vuotta kestäneen uransa aikana kaksi pitkäsoittoa ja kolme singleä. Yhtyeen kolmannesta singlestä ”Voodoota” tehtiin musiikkivideo, jolla näyttelee nuori Johanna Tukiainen. ”Ihanaa Leijonat, Ihanaa” on yhtyeen menestynein kappale. Se myi julkaisuvuonnaan platinaa ja ylitti vuonna 2023 kultalevyrajan striimauksissa.
Diskografia > Albumit

A-Studio Live! (1999, Columbia)
Episodi II - Sysexin paluu (2000, Studio Audio Oy)
Diskografia > Singlet

”Ihanaa, Leijonat, Ihanaa” (1999)
”Tulisuudelma” (1999)
”Voodoota” (1999)
Aapeli (palkinto)

Aapeli on edellisvuoden parhaalle pelille myönnettävä palkinto. Palkinto myönnettiin ensimmäisen kerran vuonna 2008, jolloin parhaana pelinä palkittiin vuonna 2007 julkaistu The Orange Box, joka sai tupla-Aapelin.
Palkinnot myöntää pelialan yhdistys Figma.
Palkitut > 2008

Palkitut alustakohtaisesti:
Xbox 360: Mass Effect
Nintendo DS: The Legend of Zelda: Phantom Hourglass
Nintendo Wii: Super Mario Galaxy
PC: The Orange Box
PlayStation 2: Final Fantasy XII
PlayStation 3: Uncharted: Drake’s Fortune
PSP: Metal Gear Solid: Portable Ops
Aidesios

Aidesios (k. 355) oli antiikin kreikkalainen uusplatonilainen filosofi, joka oli syntyisin kappadokialaisesta ylhäisöperheestä. Hän muutti Syyriaan Iamblikhoksen opetuksen houkuttelemana, ja hänestä tuli tämän seuraaja. Aidesios opetti Pergamonissa, ja hänen merkittävimpiä oppilaitaan olivat Eusebios Myndoslainen ja Maksimos Efesoslainen.
Eunapioksen mukaan Aidesioksen theurgiaa ja magiaa käsittelevät opetukset erosivat Jamblikhoksen opetuksista. Aidesios vaikuttaa muuttaneen joitakin oppejaan, koska pelkäsi keisari Konstantinus II:ta.
Vesikate

Vesikatteella tarkoitetaan rakennuksen vesikaton vettä pitävää osaa. Vesikatteen tehtävänä on vastaanottaa ja johtaa pois sadevesi ja lumi.
Vesikatteen tärkeimpiä ominaisuuksia ovat veden eristys ja pitkäkestoisuus. Katteeseen kohdistuu erilaisia rasituksia, joista auringon säteilyn aiheuttamat kemialliset muutokset ja lämpöliikkeet ovat suurin. Myös ilman epäpuhtaudet syövyttävät kattoa. Loiville kattopinnoille voi kertyä arktisissa olosuhteissa hyvinkin paljon lunta ja jäätä, joka katteen on kestettävä. Lisäksi katteen on kestettävä huollon toimenpiteet, muun muassa  mahdollinen kävely katolla ja lumenpoisto.
Vesikatemateriaaleja > Perinteisiä vesikatetyyppejä

Vesikatemateriaaleja on aikojen kuluessa kehitetty paikallisista ja teknisistä olosuhteista riippuen hyvin erilaisia:
Vesikatemateriaaleja > Perinteisiä vesikatetyyppejä > Turvekatto

Turpeesta ja tuohesta valmistettu katto on ehkä vanhimpia vesikatetyyppejä Suomessa. Turpeesta ja moninkertaisesta tuohikerroksesta saatiin vettä pitävä ja lämmin kate yksinkertaisilla työkaluilla.
Vesikatemateriaaleja > Perinteisiä vesikatetyyppejä > Pärekatto

Pärekatto alkoi Suomessa yleistyä, kun pärehöylä saatiin käyttöön päreiden valmistusta varten. Päreitten kiinnittämiseksi tarvitaan nauloja ja alustaksi lautarakenne, joten pärekaton yleistyminen edellyttää jo koneita. Pärekatto oli hyvin yleinen Suomessa maaseudulla vielä 1950-luvulla. Kuiva pärekatto oli äärimmäisen arka tulipaloille, joka saattoi syttyä savupiipusta tulevasta kipinästä.
Vesikatemateriaaleja > Perinteisiä vesikatetyyppejä > Paanukatto

Paanuista valmistettu katto on pärekattoa kestävämpi, koska paanut yleensä tervataan. Tyypillisesti paanukattoja käytettiin esimerkiksi kirkoissa.
Vesikatemateriaaleja > Perinteisiä vesikatetyyppejä > Olki- ja ruokokatto

Oljesta ja ruo'osta korsikerroksia suomukseen latomalla saatiin kevyitä ja halpoja katteita. Paikoin kateaines sidottiin myös suoraan lyhteinä ruoteisiin. Materiaalia käytettiin erityisesti Keski-Euroopassa Alankomaista Volgalle ulottuvalla alueella. Suomessa on perinteisesti tehty lähinnä vain olkikattoja, joita on ollut kahdentyppisiä: sidottuja ja painettuja. Olkikatto ei päässyt Suomessa yleistymään yhtä tavalliseksi kuin etelämmässä, koska pärehöylä keksittiin samaan aikaan kun Suomessa väestönkasvun myötä tuohen ja muun kuoriaineksen riittävyys kateaineeksi romahti.
Vesikatemateriaaleja > Perinteisiä vesikatetyyppejä > Huopakatto

Pärekaton jälkeen yleistyi Suomessa 1950-1960-luvuilla huopakatto. Perinteisessä huopakatteessa oli huopamattoon imeytetty pikeä ja käsitelty pinta sirotteella, joka suojasi katetta auringonvalolta. Kattohuopa on noin 60 senttimetriä leveänä nauhana ja kiinnitettiin kolmiorimojen ja rimanauhojen avulla naulaamalla huopakattonauloilla.
Vesikatemateriaaleja > Perinteisiä vesikatetyyppejä > Tiilikatto

Erilaiset tiilikatot ovat yleisempiä Keski- ja Etelä-Euroopassa, mutta myös Suomessa varakkaammissa maalaistaloissa ja kaupunkitaloissa oli jo varhaisessa vaiheessa tiilikattoja. Poltetusta savitiilestä saadaan kaunis ja kestävä katto. Raskaana materiaalina tiilikatto tarvitsee suhteellisen tukevat alusrakenteet.
Vesikatemateriaaleja > Nykyisin käytössä olevia vesikatemateriaaleja > Peltikate

Kuumasinkitystä teräspellistä valmistettu katto on yleisin Suomessa käytetty vesikatemateriaalityyppi. Materiaalina on kuumasinkitty teräslevy, joko eri tavoin muovipinnoitettuna tai maalattuna, harvemmin käsittelemättömänä. Kalliimpia mutta kestävämpiä materiaaleja ovat homogeenisestä metallilevystä paikan päällä saumaamalla tehdyt peltikatot: materiaalina voi olla kupari, sinkki tai ruostumaton teräs. Homogeenisesta levystä tehtyjen kattojen etuna on pitkä käyttöikä; katto saattaa kestää jopa yli sata vuotta. Kupari- ja sinkkikatoilla pitkäikäisyys perustuu metallin pintaan syntyvän oksidikerroksen suojavaikutukseen.
Perinteisesti peltikatot olivat suorasta levystä (rainasta) paikan päällä käsityökaluilla saumaamalla tehtyjä. Nykyisin levyt voidaan tehdä perinteisillä käsityökaluilla, konesaumata tai voidaan käyttää erityyppisiä valmiiksi profiloituja levyjä. Konesaumauksessa levyjen reunat taivutetaan lappeella yhteen kuljettamalla rullaava saumaustyökalu pitkin saumaa. Levyt voivat ulottua harjalta räystäälle tai olla lyhyempiä, jolloin alempi levy lomitetaan lähempänä harjaa olevan alle. Peltikaton etuna on pitkä käyttöikä, helppo asennettavuus ja suhteellisen edullinen hankintahinta.
Vesikatemateriaaleja > Nykyisin käytössä olevia vesikatemateriaaleja > Tiilikate

Tiilikatteita käytetään tyypillisesti pientaloissa. Nykyisin valtaosa tiilikatoista on tehty betonikattotiilistä, mutta markkinoilla on myös poltettuja savitiiliä. Betonikattotiilien värivalikoima on laaja, ja poltettujakin tiiliä saa eri sävyissä punaisesta mustanruskeaan. Luonnon savesta tehty kattotiili on luonnostaan polton jälkeen punainen. Tiilen väri tehdään värikäsittelyllä ja uudella poltolla. Savitiilen pinta voidaan pinnoittaa lasittamalla.
Vesikatemateriaaleja > Nykyisin käytössä olevia vesikatemateriaaleja > Kermikate

Nykyisin huopakatot tehdään erilaisista kumibitumikermeistä. Materiaali poikkeaa suuresti aikaisemmista 1960- ja 1970-luvuilla käytetyistä juuttipohjaisista katteista. Useimmiten käytetään monikerroksisia, kaksi- tai kolmikerroksisia kermikatteita, jotka  saumataan yhteen kuuma- tai kylmäsaumauksella. Myös perinteistä kolmiorimoitusta voidaan käyttää. Tyypillisesti kermikatteita käytetään suurilla kattopinnoilla, erityisesti tasakatoilla.
Aiheesta muualla

Peltikaton huoltokirjanen, (Arkistoitu – Internet Archive) Kattoliitto
Tiilikaton huoltokirjanen (Arkistoitu – Internet Archive), Kattoliitto
Kattotiilien asentamista.
Peltikatto